Čo ak by ste mohli zefektívniť svoj spánok?
Ako vedca venujúceho sa spánku
si ma táto otázka podmanila
na posledných 10 rokov.
Hoci žiarovka a technika priniesli, že sa na svete pracuje
24 hodín a produktivita je vyššia,
pripravili nás
o prirodzený cirkadiánny rytmus
a o potrebu tela spať.
Cirkadiánny rytmus udáva úroveň energie počas dňa
a len nedávno sme s ním začali globálne experimentovať
a ohrozovať si tak kvalitu spánku
a v konečnom dôsledku aj kvalitu života.
Preto už nespíme toľko, koľko potrebujeme,
priemerný Američan spí o hodinu menej,
než tí, čo žili v 40. rokoch 20. storočia.
Z nejakého dôvodu
sme sa rozhodli nosiť ako odznak cti to,
že dokážeme žiť bez dostatku spánku.
To všetko speje ku zdravotnej kríze.
Väčšina z nás vie, že nedostatok spánku sa spája s chorobami
ako je Alzheimer, srdcovocievne choroby,
infarkt a cukrovka.
A pokiaľ sa neliečite na poruchu spánku akou je spánkové apnoe,
je veľmi pravdepodobné, že mnohé z týchto ochorení dostanete.
Ale vedeli ste o vplyve spánku na váš duševný stav?
Zlý spánok nás vedie k riskantným a unáhleným rozhodnutiam
a znižuje aj našu schopnosť súcitiť.
Pri nedostatku spánku sme citlivejší na bolesť,
takže nikoho neprekvapí, že máme problém vyjsť s ostatnými
a vo všeobecnosti byť dobrý a zdravý,
keď máme nedostatok spánku.
Vedci práve začínajú chápať
ako nielen množstvo,
ale aj kvalita spánku ovplyvňuje naše zdravie a pohodu.
Môj výskum sa zameriava na hlboký spánok,
ktorí mnohí vedci považujú za najregeneratívnejšiu etapu spánku.
Vieme, že vo všeobecnosti
existujú tri typy spánku:
ľahký spánok,
rýchly pohyb očí alebo REM-spánok
a hlboký spánok.
Tieto štádiá spánku meriame elektródami pripojenými k lebke, brade a hrudi.
V ľahkom spánku a v REM-spánku
sa mozgové vlny veľmi podobajú tým, ktoré máme v bdelom stave.
No počas hlbokého spánku sa mozgové vlny
veľmi odlišujú od vĺn, ktoré sa zobrazujú v bdelom stave.
Takéto vlny s vysokou amplitúdou sa volajú delta vlny.
Keď máme nedostatok hlbokého spánku,
znižuje sa naša schopnosť učiť sa
a schopnosť buniek a tela regenerovať sa.
Počas hlbokého spánku sa všetky interakcie,
ktoré sme cez deň nahromadili,
premieňajú do dlhodobej pamäte a osobnosti.
Starnutím regeneračné delta vlny s veľkou pravdepodobnosťou strácame.
Takže hlboký spánok a delta vlny
sú istým ukazovateľom biologickej mladosti.
Takže prirodzene som chcel spať hlboko väčšie percento času
a skúsil som takmer každú fintu, predmet, zariadenie, zlepšovák, čo existuje
doma aj v klinických podmienkach,
skrátka čokoľvek.
Veľa som sa naučil a zistil som, že tak, ako väčšina ľudí, aj ja potrebujem
osem hodín spánku.
Dokonca som si posunul denný režim tým,
že som inokedy jedol, cvičil a vystavoval sa svetlu,
no aj tak som nemohol nájsť spôsob, ako dosiahnuť viac hlbokého spánku.
To platilo, až kým som nestretol Dr. Dmitryiho Gerashchenka
z Harvardskej lekárskej školy.
Dmitry mi povedal, že sa píše o novom objave,
v ktorom isté nemecké laboratórium dokazuje, že ak by sa prehrávali
počas spánku v správnom čase konkrétne zvuky,
dal by sa dosiahnuť naozaj hlbší a efektívnejší spánok.
A naviac, toto laboratórium dokázalo,
že tento zvuk by mohol zlepšiť výkonnosť pamäte
na druhý deň.
Spojil som sa s Dmitryim
a začali sme pracovať na vytvorení takejto technológie.
Spolu s výskumnými spolupracovníkmi v Penn State
sme navrhli experimenty s cieľom potvrdiť účinnosť nášho systému.
A odvtedy sme dostávali finančný grant z Národnej vedeckej nadácie
a Národného inštitútu zdravia,
aby sme vyvinuli technológiu, ktorá by navodzovala hlboký spánok.
Funguje nasledovne.
Ľudia prišli do labáku
a napojili sme ich na niekoľko prístrojov,
z ktorých dva tu práve mám,
nie sú to módne výstrelky.
(smiech)
Keď sme zistili, že sú v hlbokom spánku
prehrali sme zvuky podporujúce hlboký spánok,
ktoré v štúdii naznačovali, že dokážu prehĺbiť spánok.
Teraz vám ten zvuk pustím.
(opakujúce sa zvukové vlny)
Dosť divné, čo?
(smiech)
Tento zvuk je v rovnakej amplitúde a frekvencii, ako počas hlbokého spánku
vaše mozgové vlny.
Tento zvukový vzor podnecuje vašu myseľ,
aby vytvárala viac regeneračných delta vĺn.
Keď sme sa pýtali účastníkov na druhý deň na zvuky,
absolútne si neboli vedomí, že sme ich púšťali.
No ich mozgy odpovedali väčším počtom delta vĺn.
Tu je snímka niečích mozgových vĺn zo štúdie, ktorú sme urobili.
Vidíte ten spodný obdĺžnik?
Ten ukazuje zvuk púšťaný na na hlbokospánkovej frekvencii.
A teraz sa pozrite na mozgové vlny v hornej časti grafu.
Z grafu vidíte,
že zvuk vytvára viac regeneračných delta vĺn.
Zistili sme, ako sa dá presne merať spánok
bez pripojenia ľudí na elektródy
a ako ich spánok prehĺbiť.
Pokračujeme vo vyvíjaní
správnych zvukov a vhodného prostredia na spánok,
aby sme zlepšili kvalitu spánku.
Náš spánok nie je taký regeneračný, ako by mohol byť.
Ale možno čoskoro
budeme môcť nosiť malé zariadenie,
vďaka ktorému zo spánku vyťažíme viac.
Ďakujem.
(potlesk)